
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1196 


20 Νοεμβρίου 1998 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Χαρακτηρισμός της Ευρείας Παράκαμψης Σητείας 
(Δυτική Είσοδος) και της συνδετήριας με το αερο¬ 
δρόμιο Σητείας ως Εθνικών Οδών . 1 

Έγκριση προγραμμάτων εκπαίδευσης νέων ειδικοτή¬ 
των . 2 

Έγκριση χρήσης από τα Ι.Ε.Κ. του Ο.Α.Ε.Δ. των προ¬ 
γραμμάτων του Ο.Ε.Ε.Κ. 3 

Τροποποίηση της 33341/8.4.1998 υπουργικής από¬ 
φασης «Κανονισμός Λειτουργίας της Ειδικής Επι¬ 
τροπής του άρθρου 5 του Π.Δ. 359/97» . 4 

Σύσταση ίδιου Νομικού Προσώπου στην Κοινότητα Πα¬ 
λαιοκάστρου Ν. Σερρών με την επωνυμία «Παιδικός 

Σταθμός Κοινότητας Παλαιοκάστρου» . 5 

Χορήγηση άδειας ασκήσεως επαγγέλματος Κοινωνι¬ 
κού Λειτουργού στο Φώτη Σπετσέρη του Γερασίμου 

κάτοικο Πατρών . 6 

Χορήγηση άδειας ίδρυσης και λειτουργίας ερασιτεχνι¬ 
κής Σχολής Χορού στο θωμά Γκουντή . 7 

Χορήγηση άδειας ίδρυσης και λειτουργίας ερασιτεχνι¬ 
κής Σχολής Χορού στη Σουλτάνα Παπαδοπούλου 8 
Ανακατάταξη σε ασφαλιστική κλάση των Σωματείων α) 


Φορτ/των Κύτους Αλεξ/πολης και β) Φορτ/τών 

Προκυμαίας Αλεξ/πολης . 9 

Κατάταξη σε ασφαλιστική κλάση και καθορισμός των 
ημερών ασφ/σης των μελών της νεοϊδρυθείσας Συ¬ 
νεργατικής Εργατών Φορτ/σεων Διαλογών και Συ- 
σκευασιών καθώς και του Σωματείου Εκδ/γέων 
Χαλκηδόνας . 10 

Διορθώσεις σφαλμάτων 

Διορθώσεις σφαλμάτων στις Α9β/24875/16.9.98 και 
Α9β/20773/7.8.98 κοινές υπουργικές αποφάσεις 11 
Διόρθωση σφάλματος στη συγκρότηση συμβουλίου 
κρίσης και επιλογής ιατρικού και οδοντιατρικού προ¬ 
σωπικού Νοσηλευτικών Ιδρυμάτων (ΣΚΕΙΟΠΝΙ) της 
Περιφ. Ηπείρου για τις ειδικότητες της Αιμοδοσίας, 
Αιματολογικά Εργαστήρια, Ανοσολογίας και Γναθο- 

χειρουργικής .12 

Διόρθωση σφάλματος στη 23279/16.10.1998 κοινή 
υπουργική απόφαση .13 


Διόρθωση σφάλματος στη 16247/6.8.98 πράξη Προέ¬ 


δρου του Ο.Ε.Ε.Κ.14 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. ΔΜΕΟ/ε/453 (1) 


Χαρακτηρισμός της Ευρείας Παράκαμψης Σητείας (Δυ¬ 
τική Είσοδος) και της συνδετήριας με το αεροδρόμιο 

Σητείας ως Εθνικών Οδών. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όρ¬ 
γανα». 

2. Το Π.Δ. 69/88 Οργανισμός της Γ ενικής Γ ραμματείας 
Δημοσίων Έργων, όπως τροποποιήθηκε και ισχύει. 

3. Το Ν. 3155/55 «Περί κατασκευής και συντηρήσεως 
Οδών». 

4. Το Π.Δ. της 9.8.55 «Περί καθορισμού των Εθνικών 
Οδών κατά τας διατάξεις του Ν. 3155/55» και την Γ. 
25871/9.7.63 απόφαση του Υπουργού Δημοσίων Έργων 
«Περί αριθμήσεως των Εθνικών Οδών». 

5. Το Ν. 1418/84 «Δημόσια Έργα και ρυθμίσεις συνα¬ 
φών θεμάτων» και ειδικότερα την παράγραφο 3 του άρ¬ 
θρου 25. 

6. Την απόφαση Δ16α/04/773/29.11.90 «Περί εξαίρε¬ 
σης Διοικητικών Πράξεων ή Εγγράφων από τον κανόνα 
των τριών υπογραφών». 

7. Την απόφαση ΔΜΕΟ/ε/0/1308/15.12.95 (ΦΕΚ 
30Β/19.1.96) Κατάταξη Εθνικών Οδών Περιφερειών Ατ¬ 
τικής, Στερεός Ελλάδας, Θεσσαλίας, Ηπείρου, Μακεδο¬ 
νίας και Θράκης σε βασικό (Πρωτεύον), Δευτερεύον και 
Τριτεύων Εθνικό Δίκτυο. 

8. Το Π.Δ. 347/93 «Λήψη μέτρων για την ασφάλεια της 
υπεραστικής συγκοινωνίας». 

9. Το Ν. 653/77 «Περί υποχρεώσεως των παρόδιων 
ιδιοκτητών για τη διάνοιξη Εθνικών Οδών κ.λπ.» όπως τρο¬ 
ποποιήθηκε και συμπληρώθηκε μέχρι σήμερα και το Ν.Δ. 
929/79 «Περί εκτελέσεως του άρθρου του Ν. 653/77». 

10. Την ανάγκη διασαφήνισης του χαρακτηρισμού του 
Οδικού Δικτύου, που αναφέρεται στο θέμα, για να εναρ¬ 
μονίζονται οι ανάλογες νομοθεσιακές διατάξεις. 

Και αφού είδαμε: 














14186 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Το έγγραφο με αριθ. πρωτ. οικ/963/818/11.5.98 της 
Διεύθυνσης Δημοσίων Έργων Περιφέρειας Κρήτης με το 
οποίο ζητείται ο χαρακτηρισμός της Ευρείας Παράκαμψης 
Σητείας (Δυτική Είσοδος) και της συνδετήριας με το αερο¬ 
δρόμιο Σητείας ως Εθνικών Οδών και η κατάταξή των στο 
Τριτεύον Εθνικό Οδικό Δίκτυο της χώρας προκειμένου να 
αντιμετωπισθούν επείγοντα θέματα κυκλοφοριακών συν¬ 
δέσεων και λειτουργικών προβλημάτων. 

Και επειδή: 

1. Οι συγκεκριμένες οδοί δεν είναι χαρακτηρισμένες 
αλλά έχουν χαρακτηριστικά που αντιστοιχούν σε Εθνική 
Οδό και 

α) Η Ευρεία Παράκαμψη Σητείας αποτελεί διακλάδωση 
της υπ’ αριθμό (90) Εθνικής Οδού Ηρακλείου - Αγίου Νι¬ 
κολάου - Σητείας ως συνδέουσα αυτήν με το αεροδρόμιο 
και το λιμάνι Σητείας. 

β) Η συνδετήρια του αεροδρομίου αποτελεί διακλά¬ 
δωση της Παράκαμψης ως συνδέουσα αυτήν με το αερο¬ 
δρόμιο Σητείας. 

2. Σύμφωνα με την παράγραφο 3 του άρθρου 25 του 
Νόμου 1418/84 επιτρέπεται «σε περίπτωση αμφιβολίας 
σχετικά με το χαρακτηρισμό τμημάτων ως Εθνικών ή 
Επαρχιακών λόγω παραλλαγών ή χρησιμοποίησής των ως 
κλάδων κυκλοφοριακών κόμβων ή για άλλους ανάλογους 
λόγους, ο καθορισμός να γίνεται με απόφαση του (τότε) 
Υπουργού Δημοσίων Έργων (και τώρα ΥΠΕΧΩΔΕ), που 
δημοσιεύεται στην Εφημερίδα της Κυβερνήσεως, αποφα¬ 
σίζουμε: 

Εγκρίνουμε να ενταχθούν στο Εθνικό Οδικό Δίκτυο της 
χώρας: 

α) Η Ευρεία Παράκαμψη Σητείας (Δυτική Είσοδος) μή¬ 
κους περίπου 5,5 χλμ. από το σημείο συνάντησης με την 
Εθνική Οδό (90) «Ηράκλειο - Άγιος Νικόλαος - Σητεία» 
μέχρι το λιμάνι της Σητείας. 

β) Η συνδετήρια οδός της Παράκαμψης Σητείας με το 
αεροδρόμιο Σητείας μήκους περίπου 400 ππ από το ση¬ 
μείο συνάντησης με την Παράκαμψη μέσω του ισόπεδου 
κόμβου μέχρι το χώρο εγκαταστάσεων του αεροδρο¬ 
μίου. 

Αμφότερα τα ως άνω οδικά τμήματα κατατάσσονται στο 
Τριτεύον Εθνικό Οδικό Δίκτυο της Κρήτης ένεκα του σχε- 
τικώς υποβαθμισμένου κυκλοφοριακού φόρτου που πα¬ 
ρουσιάζουν και των περιορισμένων γεωμετρικών τους 
στοιχείων (πλάτος 10 ιό και μία (1) λωρίδα κυκλοφορίας 
ανα κατεύθυνση). 

Η απόφαση αυτή από τις διατάξεις της οποίας δεν προ- 
καλείται δαπάνη σε βάρος του Κρατικού Προϋπολογι¬ 
σμού, να δημοσιευθεί στην Εφημερίδα της Κυβερνή¬ 
σεως. 

Αθήνα, 30 Οκτωβρίου 1998 

Ο ΥΠΟΥΡΓΟΣ 

Κ. ΛΑΛΙΩΤΗΣ 


Αριθ. 40178 (2) 

Έγκριση προγραμμάτων εκπαίδευσης νέων ειδικοτή¬ 
των. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και Διοικήσεως του Οργανισμού Απασχολή- 
σεως Εργατικού Δυναμικού», (ΦΕΚ 112/Α/14.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α/16.6.89) και του Ν.Δ. 
372/95 «μεταφορά της Γεν. Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας», (ΦΕΚ 
201/Α/14.9.95). 

γ) Τις διατάξεις του άρθρου 9 του Ν. 1836/89 «Περί 
προώθησης της απασχόλησης και της επαγγελματικής κα¬ 
τάρτισης και άλλες διατάξεις», (ΦΕΚ 79/Α/14.3.89). 

δ) Τις διατάξεις του εδαφ. β' της παρ. 6 του άρθρου 5 
του Ν. 2009/92 «Εθνικό Σύστημα Επαγγελματικής Εκπαί¬ 
δευσης και Κατάρτισης» (ΦΕΚ 18/Α/14.2.1992). 

ε) Τα αριθ. Β115827/1.9.98 και Βΐ'ΐ 6425/10.9.98 έγ¬ 
γραφα του ΟΑΕΔ. 

στ) Την αριθ. Ζ/598/15.1.98 πράξη του Δ.Σ. του 
Ο.Ε.Ε.Κ. 

ζ) Ότι από την απόφαση αυτή δεν προκαλείται δαπάνη 
σε βάρος του ΟΑΕΔ, αποφασίζουμε: 

Εγκρίνουμε τα προγράμματα εκπαίδευσης - κατάρτισης 
των Ι.Ε.Κ. του ΟΑΕΔ των παρακάτω δύο (2) νέων ειδικοτή¬ 
των: 

1. Ξυλογλύπτης και 

2. Τεχνίτης Ψηφιδωτών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 1998 

ΟΙ ΥΠΟΥΡΓΟΙ 

ΕΘΜΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΕΡΓΑΣΙΑΣ ΚΑΙ ΚΟΜ. ΑΣΦΑΛΙΣΕΩΝ 

ΓΕΡΑΣΙΜΟΣ ΑΡΣΕΝΗΣ ΜΙΛΤ. ΠΑΠΑΤΩΑΝΝΟΥ 

-♦- 

Αριθ. 40177 (3) 

Έγκριση χρήσης από τα Ι.Ε.Κ. του Ο.Α.Ε.Δ. των προγραμ¬ 
μάτων του Ο.Ε.Ε.Κ. 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 
ΚΑΙ ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

α) Τις διατάξεις του άρθρου 11 του Ν.Δ. 212/69 «Περί 
οργανώσεως και Διοικήσεως του Οργανισμού Απασχολή- 
σεως Εργατικού Δυναμικού», (ΦΕΚ 112/Α/14.6.69). 

β) Τις διατάξεις του Π.Δ. 368/89 «Οργανισμός Υπουρ¬ 
γείου Εργασίας» (ΦΕΚ 163/Α/16.6.89) και του Ν.Δ. 
372/95 «μεταφορά της Γεν. Γραμματείας Κοινωνικών 
Ασφαλίσεων από το Υπουργείο Υγείας, Πρόνοιας και Κοι¬ 
νωνικών Ασφαλίσεων στο Υπουργείο Εργασίας», (ΦΕΚ 
201/Α/14.9.95). 

γ) Τις διατάξεις του άρθρου 9 του Ν. 1836/89 «Περί 
προώθησης της απασχόλησης και της επαγγελματικής κα¬ 
τάρτισης και άλλες διατάξεις», (ΦΕΚ 79/Α/14.3.89). 

δ) Τις διατάξεις του εδαφ. β' της παρ. 6 του άρθρου 5 
του Ν. 2009/92 «Εθνικό Σύστημα Επαγγελματικής Εκπαί¬ 
δευσης και Κατάρτισης» (ΦΕΚ 18/Α/14.2.1992). 

ε) Τα αριθ. Β115827/1.9.98 και Β116425/10.9.98 έγ¬ 
γραφα του ΟΑΕΔ. 

στ) Την αριθ. Δ/13105/1.7.98 πράξη του Δ.Σ. του 
Ο.Ε.Ε.Κ. 

ζ) Ότι από την απόφαση αυτή δεν προκαλείται δαπάνη 
σε βάρος του ΟΑΕΔ, αποφασίζουμε: 

Εγκρίνουμε τη χρήση, από τον Οργανισμό Απασχόλη¬ 
σης Εργατικού Δυναμικού, των προγραμμάτων εκπαίδευ¬ 
σης - κατάρτισης των ΙΕΚ του ΟΕΕΚ των παρακάτω δεκα¬ 
οκτώ (18) ειδικοτήτων: 

1. Τεχνικός Τηλεπληροφορικής (ΓΕΛ) 

2. Γραμματέας Νομικών Υπηρεσιών (ΓΕΛ). 

3. Εκπαιδευτής Υποψηφίων Οδηγών Αυτοκινήτων και 
Μοτοσικλετών (ΓΕΛ). 

4. Τεχνικός Αμπελουργίας - Οινοτεχνίας (ΓΕΛ). 

5. Τεχνικός Ποτοποιίας - Αποσταγματοποιΐας (ΓΕΛ). 

6. Τεχνικός Βιολογικής - Οικολογικής Γεωργίας (ΓΕΛ) 

7. Τεχνικός Μηχανημάτων Έργων (ΓΕΛ). 

8. Τεχνικός Συντήρησης Γεωργικών Μηχανημάτων 
(ΓΕΛ). 

9. Τεχνικός Εργαστηρίου Φωτογραφίας (ΓΕΛ). 

10. Τεχνικός Λήψης Φωτογραφίας (ΓΕΛ). 

11. Τεχνικός Συντήρησης Έργων Τέχνης (ΓΕΛ). 

12. Ειδικός Βυζαντινής Αγιογραφίας (ΓΕΛ). 

13. Προσχολικής Αγωγής Δραστηριοτήτων Δημιουργίας 
& Έκφρασης (ΓΕΛ). 

14. Προσχολικής Αγωγής Ημερήσιας Φροντίδας Παι¬ 
διών με Ειδικές Ανάγκες (ΓΕΛ). 

15. Ειδικός Εφαρμογών Αισθητικής (ΓΕΛ). 

16. Ειδικός Σχεδιασμού Επίπλου (ΓΕΛ). 

17. Τεχνικός Κοσμήματος Παραγωγής (ΓΕΛ). 

18. Τεχνικός Παραδοσιακών Τεχνών (Γυμνασίου). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Νοεμβρίου 1998 

οι ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ ΕΡΓΑΣΙΑΣ ΚΑΙ ΚΟΙΝ ΑΣΦΑΛΙΣΕΩΝ 

ΓΕΡΑΣΙΜΟΣ ΑΡΣΕΝΗΣ ΜΙΛΤ. ΠΑΠΑΪΟΑΝΝΟΥ 

-♦- 

Αριθ. 33921 (4) 

Τροποποίηση της 33341/8.4.1998 υπουργικής απόφα¬ 
σης «Κανονισμός Λειτουργίας της Ειδικής Επιτροπής 

του άρθρου 5 του Π.Δ. 359/97». 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του Ν. 1558/85 «Κυβέρνηση και Κυ¬ 
βερνητικά Όργανα» (Α' 137). 

2. Τις διατάξεις του άρθρου 16 του Ν. 2434/96 «Μέτρα 
πολιτικής για την απασχόληση και την επαγγελματική εκ¬ 
παίδευση και κατάρτιση και άλλες διατάξεις» (Α' 188). 

3. Τις διατάξεις του άρθρου 5 του Π.Δ. 359/97 όπως 
τροποποιήθηκε με το Π.Δ. 242/98. 

4. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Λ. Τροποποιούμε το άρθρο 4 της υπ’ αριθ. 33341/ 
8.4.98 υπουργική απόφαση ως εξής: 


Η Ειδική Επιτροπή αποτελείται από 12 τακτικά μέλη με 
τους αναπληρωτές τους καθώς και από ένα νομικό επιστή¬ 
μονα χωρίς δικαίωμα ψήφου, σύμφωνα με τα προβλεπό- 
μενα στην παρ. 1 του άρθρου 5 του Π.Δ. 359/97. 

Β. Προστίθεται β' εδάφιο στο τέλος της παραγράφου 1 
του άρθρου 10 της υπουργικής απόφασης 33341/8.4.98 
ως εξής: 

Η γνωστοποίηση στους ενδιαφερομένους της ημερομη¬ 
νίας συζήτησης αιτήσεων ή προσφυγών γίνεται με ανάρ¬ 
τηση πίνακα στο Κατάστημα του Υπουργείου Εργασίας και 
Κοινωνικών Ασφαλίσεων, καθώς και στις περιφερειακές 
Διευθύνσεις του ΟΑΕΔ κατά το τρίτο δεκαήμερο εκάστου 
μηνάς. 

Η ισχύς του παρόντος Κανονισμού αρχίζει από τη δημο¬ 
σίευση της σχετικής υπουργικής απόφασης στην Εφημε¬ 
ρίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Οκτωβρίου 1998 

. Ο ΥΠΟΥΡΓΟΣ 

ΜΙΛΤ. ΠΑΠΑΪΟΑΝΝΟΥ 

-♦- 

Αριθ. 17387 (5) 

Σύσταση ίδιου Νομικού Προσώπου στην Κοινότητα Πα¬ 
λαιοκάστρου Ν. Σερρών με την επωνυμία «Παιδικός 

Σταθμός Κοινότητας Παλαιοκάστρου». 

Ο ΓΕΝ. ΓΡΑΜ. ΠΕΡΙΦΕΡΕΙΑΣ ΚΕΝΤΡ. ΜΑΚΕΔΟΝΙΑΣ 

Έχοντας υπόψη: 

1. Τις διατάξεις των άρθρων 26 (όπως αυτό αντικατα- 
στάθηκε στις παρ. 1,5 και 7 με τις όμοιες 6-8 του άρθρου 
9 του Ν. 2503/1997) και 203 του Π.Δ. 410/1995 (Δ.Κ.Κ.). 

2. Τις διατάξεις της παρ. 1 του άρθρου 7 του Ν. 2503/ 
1997. 

3. Την αριθ. Π2β/2827/17.7.197 (ΦΕΚ 637 τ.Β') από¬ 
φαση Υπουργών ΥΠ.ΕΣ.Δ.Δ.Α. και Υγείας Πρόνοιας «Πρό¬ 
τυπος κανονισμός λειτουργίας δημοτικών Νομικών Προ¬ 
σώπων παιδικών και βρεφονηπιακών σταθμών». 

4. Την αριθ. Γ2β/467/18.3.1998 (ΦΕΚ 374/Β/27.4.98 
και ΦΕΚ 619/Β/19.6.98) κοινή απόφαση Υπουργών 
ΥΠΕΣΔΔΑ και Υγείας Πρόνοιας με την οποία μεταβιβά¬ 
στηκε στην Κοινότητα Παλαιοκάστρου ο Κρατικός Παιδι¬ 
κός Σταθμός Παλαιοκάστρου. 

5. Την αριθ. 47/1998 απόφαση του Κοινοτικού Συμβου¬ 
λίου Παλαιοκάστρου που αφορά στη σύσταση Νομικού 
Προσώπου, αποφασίζουμε: 

Προσαρμόζουμε τη συστατική πράξη του Κρατικού Παι¬ 
δικού Σταθμού Παλαιοκάστρου στις διατάξεις του Π.Δ/τος 
410/95 ως εξής: 

1. Συστήνουμε στην Κοινότητα Παλαιοκάστρου του Νο¬ 
μού μας ίδιο Νομικό Πρόσωπο με την επωνυμία «Παιδικός 
Σταθμός Κοινότητας Παλαιοκάστρου». 

2. Σκοπός του Νομικού Προσώπου είναι η φύλαξη, φρο¬ 
ντίδα, ημερήσια διατροφή, διαπαιδαγώγηση και ψυχαγω¬ 
γία νηπίων εργαζομένων γονέων, η πολύπλευρη νοητική, 
συναισθηματική, κοινωνική, ψυχοσωματική ανάπτυξη των 
παιδιών, η προπαρασκευή τους για τη φυσική μετάβασή 
τους από την οικογενειακή ζωή στο σχολικό περιβάλ¬ 
λον. 

3. Πόροι του Νομικού Προσώπου είναι: 

α) Ετήσια επιχορήγηση της περιφέρειας, μέσω της Νο¬ 
μαρχιακής Αυτοδιοίκησης, ποσού που να καλύπτει τα λει¬ 
τουργικά του έξοδα, δηλαδή την αντιμετώπιση των ανα¬ 
γκών λειτουργίας, συντήρησης των εγκαταστάσεων και 
για τη μισθοδοσία του προσωπικού που μετατάσσεται σ’ 
αυτό. 

β) Εισφορές, δωρεές, κληρονομιές και κληροδοσίες. 

γ) Έσοδα από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. Το Διοικητικό 
Συμβούλιο του Νομικού Προσώπου μετά από πλήρως τε¬ 
κμηριωμένη σύμφωνη γνώμη της Κοινότητας και η οποία 
θα είναι σύμφωνη με τον Κοινωνικό χαρακτήρα των παρε¬ 
χόμενων υπηρεσιών, μπορεί να επιβάλλει μηνιαία οικονο¬ 
μική εισφορά (τροφεία) στις οικογένειες των φιλοξενού¬ 
μενων παιδιών. 

δ) Πρόσοδοι από τη δική του περιουσία. 

ε) Κάθε τυχόν παροχή του κράτους ή άλλη νόμιμη πρό¬ 
σοδος. 

4. Το Νομικό Πρόσωπο διοικείται από Διοικητικό Συμ¬ 
βούλιο σύμφωνα με τις διατάξεις της παρ. 3 του άρθρου 
203 του Π.Δ. 410/1995 (Δ.Κ.Κ.) και των άρθρων 3 και 4 
της αριθ. Π2β/2827/17.7.1997 (ΦΕΚ 637 τ.Β ) κοινής 
απόφασης Υπουργών Εσωτερικών, Δημ. Διοίκησης και 
Αποκέντρωσης και Υγείας Πρόνοιας. 

Το Διοικητικό Συμβούλιο εκλέγει αντιπρόεδρο και γραμ¬ 
ματέα από τα μέλη του. Η θητεία των μελών του Διοικητι¬ 
κού Συμβουλίου ακολουθεί τη δημοτική και κοινοτική πε¬ 
ρίοδο και λήγει πάντοτε με την εγκατάσταση του νέου 
Διοικητικού Συμβουλίου. 

5. Το Νομικό Πρόσωπο εκπροσωπείται στα δικαστήρια 
και σε κάθε δημόσια αρχή από τον Πρόεδρο του Διοικητι¬ 
κού Συμβουλίου και όταν αυτός απουσιάζει ή κωλύεται 
από τον αντιπρόεδρο. 

6. Κάλυψη δαπάνης: 

Η δαπάνη θα καλύπτεται από την επιχορήγηση της Πε¬ 
ριφέρειας μέσω της Νομαρχιακής Αυτοδιοίκησης που 
διατίθεται για την κάλυψη λειτουργικών αναγκών, συντή¬ 
ρησης των εγκαταστάσεων και για τη μισθοδοσία του προ¬ 
σωπικού του Κ.Π.Σ. Παλαιοκάστρου που θα μεταταγεί στο 
Νομικό Πρόσωπο αυτό και από πόρους της Κοινότητας, το 
ύψος των οποίων δεν μπορεί να προσδιοριστεί. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Σέρρες, 26 Οκτωβρίου 1998 

Ο Γεν. Γραμ. Περιφέρειας 

ΧΑΡΑΛΑΜΠΟΣ ΣΟΦΙΑΝΟΣ 

-♦- 

Αριθ. 10554 (6) 

Χορήγηση άδειας ασκήσεως επαγγέλματος Κοινωνικού 

Λειτουργού στο Φώτη Σπετσέρη του Γερασίμου κά¬ 
τοικο Πατρών. 

Ο ΝΟΜΑΡΧΗΣ ΑΧΑΪΑΣ 

Με την 10554/1998 απόφαση του Νομάρχη χορήγησε 
στον κοινωνικό λειτουργό Φώτη Σπετσέρη του Γερασίμου 


κάτοικο Πατρών, άδεια ασκήσεως επαγγέλματος Κοινών. 
Λειτουργού. 

Πάτρα, 29 Οκτωβρίου 1998 

Με εντολή Νομάρχη 
Η Διευθύντρια 

Ε. ΧΡΟΝΟΠΟΥΛΟΥ 

-♦- 

Αριθ. 28/4919 (7) 

Χορήγηση άδειας ίδρυσης και λειτουργίας ερασιτεχνικής 
Σχολής Χορού στο θωμά Γκουντή. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαίδευσης κ.λπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/83 «Διάλυση του Ν.Π.Δ.Δ. 
με την επωνυμία « Αρμα θέσπιδος» και άλλες διατάξεις 
(ΦΕΚ 47/Α/14.4.83). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.83). 

5. Την αριθ. ΥΠΠΟ/ΔΙΟΙΚ/Ο-ε/Φ.09/32530/8.8.86 
(ΦΕΚ 548/Β/12.8.86) απόφαση της Υπουργού Πολιτι¬ 
σμού «Μεταβίβαση αρμοδιοτήτων και δικαιώματος υπο¬ 
γραφής με εντολή Υπουργού» στο Γενικό Γραμματέα, 
στον Ειδικό Γραμματέα του Διοικητικού τομέα Πολιτικής 
Κληρονομιάς και στους Προϊσταμένους Δ/νσεων Τμημά¬ 
των και Γ ραφείων της Κεντρικής Υπηρεσίας του Υπουρ¬ 
γείου Πολιτισμού. 

6. Αίτηση του Γκουντή θωμά του Γεωργίου, κατοίκου 
θεσ/νίκης οδός I. Ζαμπέλιου 3, «Για τη χορήγηση άδειας 
ίδρυσης και λειτουργίας ερασιτεχνικής Σχολής Χορού» και 
τα συνοδεύοντα αυτή δικαιολογητικά. 

7. Τα πρακτικά αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αριθ. ΔΙΟΙΚ/8/2463/15.1.1985 (ΦΕΚ 
31/Β/21.1.85) κοινή απόφαση των Υπουργών Προεδρίας 
της Κυβέρνησης και Πολιτισμού και Επιστημών «Ανασύν¬ 
θεση και σύσταση συλλογικών οργάνων του ΥΠΠΕ και των 
εποπτευομένων από αυτό Δημόσιων Υπηρεσιών» και 
αφορά το επί της οδού Μακεδονίας 71 - Θεσσαλονίκη κτί¬ 
ριο, αποφασίζουμε: 

Χορηγούμε στο Γκουντή θωμά του Γεωργίου, κάτοικο 
θεσ/νίκης, οδός I. Ζαμπέλιου 3, διπλωματούχο καθηγητή 
χορού, άδεια ίδρυσης και λειτουργίας ερασιτεχνικής Σχο¬ 
λής χορού με την επωνυμία «ΕΡΓΑΣΤΗΡΙ ΚΛΑΣΣΙΚΟΥ 
ΧΟΡΟΥ θωμά ΓΚΟΥΝΤΗ του Γεωργίου». 

Έδρα της σχολής ορίζεται η Θεσσαλονίκη, οδός Μακε¬ 
δονίας 71. 

Η σχολή θα αρχίσει τη λειτουργία της από το σχολ. έτος 
1998 - 1999. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Θεσσαλονίκη, 8 Οκτωβρίου 1998 

Ο Νομάρχης κ.α.α. 

Ο Βοηθός Νομάρχη 
ΚΩΝ/ΝΟΣ ΝΙΚΟΛΑΚΑΡΑΚΟΣ 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Αριθ Α.Π. 28/4709 (8) 

Χορήγηση άδειας Βρύσης και λειτουργίας ερασιτεχνικής 
Σχολής Χορού στη Σουλτάνα Παπαδοπούλου. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 

Έχοντας υπόψη: 

1. Το Π.Δ. 941/77 «Περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαίδευσης κ.λπ.» 
(ΦΕΚ 127/Α/13.5.81). 

3. Το άρθρο 15 του Ν. 1348/83 «Διάλυση του Ν.Π.Δ.Δ. 
με την επωνυμία « Αρμα θέσπιδος» και άλλες διατάξεις 
(ΦΕΚ 47/Α/14.4.83). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.83). 

5. Την αριθ. ΥΠΠΟ/ΔΙΟΙΚ/Ο-ε/Φ.09/32530/8.8.86 
(ΦΕΚ 548/Β/12.8.86) απόφαση της Υπουργού Πολιτι¬ 
σμού «Μεταβίβαση αρμοδιοτήτων και δικαιώματος υπο¬ 
γραφής με εντολή Υπουργού» στο Γενικά Γραμματέα, 
στον Ειδικό Γραμματέα του Διοικητικού τομέα Πολιτικής 
Κληρονομιάς και στους Προϊσταμένους Δ/νσεων Τμημά¬ 
των και Γραφείων της Κεντρικής Υπηρεσίας του Υπουρ¬ 
γείου Πολιτισμού. 

6. Αίτηση της Σουλτάνας Παπαδοπούλου του Δημη- 
τρίου, κατοίκου θεσ/νίκης, Ταξιαρχών 9, που ζητάει να 
της χορηγηθεί άδεια ίδρυσης και λειτουργίας Ερασιτεχνι¬ 
κής Σχολής Χορού, καθώς και τα συνοδεύοντα αυτή δι- 
καιολογητικά. 

7. Τα πρακτικά αυτοψίας της Επιτροπής του άρθρου 6 
παρ. 4 του Ν. 1158/81, όπως τούτο τροποποιήθηκε μετα¬ 
γενέστερα με την αριθ. ΔΙΟΙΚ/8/2463/15.1.1985 (ΦΕΚ 
31 /Β/21.1.85) κοινή απόφαση των Υπουργών Προεδρίας 
της Κυβέρνησης και Πολιτισμού και Επιστημών «Ανασύν¬ 
θεση και σύσταση συλλογικών οργάνων του ΥΠΠΕ και των 
εποπτευομένων από αυτό Δημόσιων Υπηρεσιών» και 
αφορά το κτίριο που βρίσκεται στη Χαλάστρα θεσ/νίκης, 
αποφασίζουμε: 

Χορηγούμε άδεια ίδρυσης και λειτουργίας ερασιτεχνι¬ 
κής σχολής χορού στην Παπαδοπούλου Σουλτάνα του Δη- 
μητρίου, με την επωνυμία «ΕΡΑΣΙΤΕΧΝΙΚΗ ΣΧΟΛΗ ΧΟ¬ 
ΡΟΥ ΣΟΥΛΤΑΝΑΣ ΠΑΠΑΔΟΠΟΥΛΟΥ». 

Έδρα της σχολής ορίζεται η Χαλάστρα Θεσσαλονί¬ 
κης. 

Η σχολή θα αρχίσει τη λειτουργία της από το σχολ. έτος 
1998 - 1999. 

Η παρούσα να δημοσιευθεί στην Εφημερίδα της Κυβερ- 
νήσεως. 

Θεσσαλονίκη, 5 Οκτωβρίου 1998 

Ο Νομάρχης κ.α.α. 

Ο Βοηθός Νομάρχη 
ΚΩΝ/ΝΟΣ ΝΙΚΟΛΑΚΑΡΑΚΟΣ 


Αριθ. 338 (9) 

Ανακατάταξη σε ασφαλιστική κλάση των Σωματείων α) 
Φορτ/των Κύτους Αλεξ/πολης και β) Φορτ/τών Προκυ¬ 
μαίας Αλεξ/πολης. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 39/22.10.98) 

Αφού έλαβε υπόψη: 

1. Τις διατάξεις: 

α) Του άρθρου 12 του Α.Ν. 1846/51, όπως τροποποιή¬ 
θηκαν και συμπληρώθηκαν μεταγενέστερα. 

β) Του άρθρου 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών Ασφα¬ 
λίσεων (Α.Υ.Ε. 9615/22.2.37). 
γ) Του άρθρου 60 του Κανονισμού Ασφάλισης του ΙΚΑ. 
δ) Τις από 11.5.98 και 24.8.98 προτάσεις της ΤΔΕ του 
Τοπικού Υποκ/τος Αλεξ/πολης. 

ε) Την από 2.10.98 εισήγηση της Δ/νσης Ασφ/σης Εσό¬ 
δων (Τμήμα Ειδικών θεμάτων και Επαγγ. Κατηγοριών). 

ζ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του ΙΚΑ. 

γ) Τις απόψεις των μελών, αποφασίζει ομόφωνα: 

1) Την ανακατάταξη των μελών των Σωματείων α) Φορτ/ 
τών Κύτους Αλεξ/πολης και β) Φορτ/τών Προκυμαίας 
Αλεξ/πολης από την 27η και 28η Ασφ/κή κλάση αντί¬ 
στοιχα στην 18η κλάση και για 25 ημέρες κατά μήνα για τη 
χρονική περίοδο από 1.4. - 31.12.98. 

2) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των Πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Υποδιοικητής ΙΚΑ - Αναπλ. Πρόεδρος Δ.Σ. 

ΧΡΥΣΟΥΛΑ ΧΑΡΙΣΙΟΥ 

-♦- 

Αριθ. 339 (10) 

Κατάταξη σε ασφαλιστική κλάση και καθορισμός των ημε¬ 
ρών ασφ/σης των μελών της νεοϊδρυθείσας Συνεργατι¬ 
κής Εργατών Φορτ/σεων Διαλογών και Συσκευασιών 
καθώς και του Σωματείου Εκδ/γέων Χαλκηδόνας. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΙΚΑ 
(Συνεδρίαση 39/22.10.98) 

Αφού έλαβε υπόψη: 

1. Τις διατάξεις: 

α) Του άρθρου 12 του Α. Ν. 1846/51, όπως τροποποιή¬ 
θηκαν και συμπληρώθηκαν μεταγενέστερα. 

β) Του άρθρου 12 περί Κανονισμού των εργασιών του 
Διοικητικού Συμβουλίου του Ιδρύματος Κοινωνικών Ασφα¬ 
λίσεων (Α.Υ.Ε. 9615/22.2.37). 

γ) Του άρθρου 75 του Κεφ. I του Κανονισμού Ασφ/σης 
του ΙΚΑ. 

δ) Τις 174,175/38,29.5.98 προτάσεις - αποφάσεις της 
ΤΔΕ του Τοπικού Υποκ/τος Ν. Ιωνίας θεσ/νίκης. 

ε) Την από 8.10.98 εισήγηση της Δ/νσης Ασφ/σης Εσό¬ 
δων (Τμήμα Επαγγ. Κατηγοριών και Ειδικών θεμάτων). 

ζ) Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του προϋπολογισμού 
του ΙΚΑ. 

γ) Τις απόψεις των μελών, αποφασίζει ομόφωνα: 

1) α. Την κατάταξη των μελών της νεοϊδρυθείσας Συ¬ 
νεργατικής Εργατών Φορτ/σεων Διαλογών και Συσκευα- 
σιών στην 10η Ασφ/κή κλάση και για 25 ημέρες ασφ/σης 
κατά μήνα για το χρονικό διάστημα από 1.4. - 31.12.98 και 

β. Την κατάταξη των μελών του Σωματείου Εκδ/γέων 
Χαλκηδόνας στην 8η Ασφ/κή κλάση και για 14 ημέρες 
ασφ/σης κατά μήνα για το χρονικό διάστημα από 1.4. - 
31.12.98. 

2) Τη δημοσίευση της απόφασης αυτής στην Εφημε¬ 
ρίδα της Κυβερνήσεως. 

Η απόφαση αυτή είναι εκτελεστή πριν από την επικύ¬ 
ρωση των Πρακτικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Η Υποδιοικητής ΙΚΑ - Αναπλ. Πρόεδρος Δ.Σ. 

ΧΡΥΣΟΥΛΑ ΧΑΡΙΣΙΟΥ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 


( 11 ) 

Στο ΦΕΚ 1099/21.10.98 τ.Β' επέρχονται οι παρακάτω 
διορθώσεις σφαλμάτων: 

1) Στην Α9β/24875/16.9.98 κοινή απόφαση: 

Στη σελ. 13022 για την παρ. Β) Για το α εξάμηνο έτους 
1998 συμπληρώνεται μετά την παρ. (39) η παρακάτω παρ. 
«Για δύο (2) υπ. κλ. ΤΕ Λογ/κής μέχρι εκατόν σαράντα 
(140) ώρες συνολικά». 

2) Στην Α9β/20773/7.8.98 κοινή απόφαση: 

α) Στη σελ. 13023 για την παρ. Α) Για το χρονικό διά¬ 
στημα από 1.1.98 έως 31.12.98 από το εσφαλμένο «5) 
Για είκοσι πέντε (25) υπ. κλ. ΔΕ Αδ. Νοσ. μέχρι...», στο 
ορθό «5) Για είκοσι πέντε (25) υπ. κλ. ΔΕ μέχρι...». 

β) Στη σελ. 13024 για την παρ. Β) Για το α' εξάμηνο 
έτους 1998: από το εσφαλμένο «α) Γ ια είκοσι (20) υπ. κλ. 
ΤΕ Νοσ....», στο ορθό «2) Γ ια είκοσι (20) υπ. κλ. ΤΕ Νοσ. 

γ) Στη σελ. 13024 για την παρ. Β) Για το α’ εξάμηνο 
έτους 1998: νααπαλειφθεί η παρ.: «3) Για επτά (7) υπ. κλ. 
ΤΕ μέχρι επτακόσιες (700) ώρες συνολικά». 

δ) Στη σελ. 13024 για την παρ. Β) Γ ια το α’ εξάμηνο 
έτους 1998: από το εσφαλμένο «α) Για ένα (1) ΤΕ Κοιν. 
Λειτουργό μέχρι εκατό (100) ώρες», στο ορθό «3) Γ ια ένα 
(1) υπ. κλ. ΤΕ Κοιν. Λειτουργό μέχρι εκατό (100) ώρες». 

ε) Στη σελ. 13024 για την παρ. Γ) Για το β’ εξάμηνο έτος 
1998: 


από το εσφαλμένο «2) Γ ια δύο (2) υπ. κλ. ΠΕ Μηχ/κών 
μέχρι διακόσιες (200) ώρες συνολικά», στο ορθό «Για δύο 
(2) υπ. κλ. ΠΕ Μηχ/κών μέχρι τριακόσιες (300) ώρες συνο¬ 
λικά». 


(Από το Υπ. Υγείας και Πρόνοιας) 


-*- 

( 12 ) 

Στην απόφαση που δημοσιεύθηκε στο ΦΕΚ 1111/ 
23.10.98 τ.Β' και αφορά τη συγκρότηση συμβουλίου κρί¬ 
σης και επιλογής ιατρικού και οδοντιατρικού προσωπικού 
Νοσηλευτικών Ιδρυμάτων (ΣΚΕΙΟΠΝΙ) της Περιφ. Ηπεί¬ 
ρου για τις ειδικότητες της Αιμοδοσίας, Αιματολογικά Ερ¬ 
γαστήρια, Ανοσολογίας και Γναθοχειρουργικής, επιφέρε- 
ται η πιο κάτω διόρθωση: 

α) Στον κλάδο Γναθοχειρουργικής διορθώνεται το 
εσφαλμένα αναγραφέν ονοματεπώνυμο του 4ου αναφε- 
ρόμενου από «Ράπτη θωμά», στο ορθό «Ράπη θωμά». 

β) Στον ίδιο κλάδο στην υποπαράγραφο (II) στην εσφαλ¬ 
μένα αναγραφείσα φράση Γ ενικό Νοσοκομείο Ιωαννίνων, 
προστίθεται η παραλειφθείσα λέξη «Περιφερειακό». 

(Από το Εθνικό Τυπογραφείο) 


-♦- 

(13) 

Στο ΦΕΚ 1123/Β/23.10.1998, παράγραφος 7, που δη¬ 
μοσιεύθηκε η 23279/16.10.1998 κοινή υπουργική από¬ 
φαση περί «Σύστασης, συγκρότησης και ορισμό μελών 
ομάδας διοίκησης έργου για το σχεδίασμά και την υλοποί¬ 
ηση προγράμματος προώθησης της πολιτικής ποιότητας 
στο χώρο ευθύνης της Γ ενικής Γ ραμματείας Αθλητισμού», 
συμπληρώνεται στους υπογράφοντες την απόφαση, μαζί 
και με τον Υφυπουργό Πολιτισμού Ανδρέα Φούρα, και ο 
Υφυπουργός Εσωτερικών, Δημόσιας Διοίκησης και Απο¬ 
κέντρωσης Σταύρος Μπένος. 

(Από το Υπ. Πολιτισμού) 


-♦- 

(14) 

Στην 16247/6.8.98 πράξη του Προέδρου του Ο.Ε.Ε.Κ., 
που δημοσιεύθηκε στο ΦΕΚ 1088 τ.Β'/20.10.98 διορθώ¬ 
νεται στο ορθό το εξής: 

3. Τη, με αρ. πρωτ. ΣΤ/12974/29.6.98, αίτηση χορήγη¬ 
σης άδειας ίδρυσης Ιδιωτικού ΙΝΣΤΙΤΟΥΤΟΥ ΕΠΑΓΓΕΛ¬ 
ΜΑΤΙΚΗΣ ΚΑΤΑΡΤΙΣΗΣ. 


(Από τον Ο.Ε.Ε.Κ.) 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕίΕΧ 223211 ΥΡΕΤ ΘΡ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ. - Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ. Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


- Μέχρι 8 σελίδες 200 δρχ. 

ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ - Από 8 σελίδες και άνω προσαύξηση 100 δρχ. ανά βσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 
2531 

Κ.Α.Ε. εσόδου υπέρ 
ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ. 

Β' (Υπουργικές αποφάσεις κ.λπ.) 

70.000 » 

3.500 

·> 

Γ' (Διορισμοί, απολύσεις κ.λπ. Δημ. Υπαλλήλων) 

15.000 » 

750 

» 

Δ' (Απαλλοτριώσεις, πολεοδομία κ.λπ.) 

70.000 »» 

3.500 

* 

Αναπτυξιακών Πράξεων (Τ.Α.Π.Σ.) 

30.000 » 

1.500 


Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 » 

750 

» 

Παράρτημα ( Πίνακες επιτυχόντων διαγωνισμών κ.τλ.) 

5.000 » 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 >· 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 »> 

150 

» 

Προκηρύξεων Α.Σ.Ε.Π. 

10.000 » 

500 

» 

Ανωνύμων Εταιρειών & Ε.Π.Ε. 

250.000 » 

12.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » 

12.500 *> 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέραν των ανωτέρω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράπεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

























